**Tukana besar** (Portugis: *tucano-grande*code: pt is deprecated  atau *tucanuçu*code: pt is deprecated  dari bahasa Tupi: *tukanu'su*; nama saintifik: *Ramphastos toco*) ialah spesies terbesar dan terkenal dalam keluarga burung tukana atau Ramphastidae. Bahkan, ia juga merupakan spesies terbesar dalam ordo Piciformes.

Habitat burung ini merangkumi beberapa kawasan berhutan dalam benua Amerika Selatan iaitu timur dan selatan Brazil, utara dan timur Bolivia, timur dan tengah Paraguay sampai ke selatan Argentina.

Ciri
----

Panjang badannya dari antara 55 hingga 65 sentimeter hampir sepenuhnya berbulu warna hitam di kepak, dada badan dan kepala manakala lehernya berbulu putih; warna hitam putih ini boleh menyamarkan burung ini jika membentuk kawanan di balik tompok cahaya. Panjang sayapnya berjarak hingga 22 hingga 26 sentimeter, ekornya berukuran 14.1 hingga 17.9 sentimeter manakala tarsus tengkoraknya berukuran 4.8 hingga 6.5 sm.

Paruhnya besar berukuran dari 15.8 hingga 23 sentimeter berwarna kuning kejinggaan sampai kemerahan di bahagian bawahnya dengan hujung berwarna hitam. Paruh ini diperbuat daripada keratin berangka tulang nipis; ia mempunyai sisi bergerigi membolehkan mencengkam buah atau mengelupas kulit buah. Saiz besarnya membolehkan pelepasan haba yang menyejukkan badan burung. Lidahnya hampir sepanjang paruh dengan permukaan kasar.

Kebiasaan
---------

Burung-burung tukana ini berkawanan paling banyak sehingga 6 ekor.

### Pembiakan

Burung-burung tukana besar bersarang dalam lubang pokok-pokok yang dahulunya ditebuk burung pelatuk. Sepasang burung bertelurkan 2-4 biji telur.

### Pemakanan

Burung tukana memakan buah-buahan di puncak pohon, serangga, telur, anak-anal burung tertentu serta juga reptilian kecil termasuk kadal. Paruhnya yang panjang itu memungkinkan ia dapat mencapai buah-buahan yang tumbuh di ranting atau dahan yang jauh.

### Pergerakan

Burung-burung ini tidak mampu terbang dengan baik tetapi bergerak hanya secara melompat-lompat sambil mengepak kuat dengan meluncur ke pohon selanjutnya.

Rujukan
-------

1. ↑  BirdLife International (2012). "*Ramphastos toco*". *Senarai Merah Spesies Terancam IUCN*. **2012**. Dicapai pada 26 November 2013.old-form url
2. ↑  Ferreira, A. B. H. (1986). *Novo Dicionário da Língua Portuguesa* (ed. ke-2). Rio de Janeiro: Nova Fronteira. m/s. 1724.
3. ↑  "Toco Toucan (Ramphastos toco)". National Finch and Softbill Society. 26 Januari 2004. Diarkibkan daripada yang asal pada 14 Mei 2004.
4. 1 2 3 4 5  "Toco Toucan". *Photo Ark*. National Geographic. Dicapai pada 22 Oktober 2021.
5. 1 2  *Toucans, Barbets and Honeyguides (Bird Families of the World)* by Lester Short & Jennifer Horne. Oxford University Press (2001), ISBN 978-0198546665.
6. ↑  Tattersall, GJ. Andrade DV. Abe AS. (2009). "Heat Exchange from the Toucan Bill Reveals a Controllable Vascular Thermal Radiator". *Science*. **325** (5939): 468–470. doi:10.1126/science.1175553. PMID 19628866. S2CID 42756257.
7. ↑  "Salinan arsip". Diarkibkan daripada yang asal pada 2011-12-15. Dicapai pada 2011-12-25. Unknown parameter `|dead-url=` ignored (bantuan)
8. 1 2  Tukan (Toco toucan) « Fajar Ichwan's Blog
9. 1 2  Toco Toucan Facts for Kids
10. 1 2  Ganeri, Anita. (n.d.) *Pointers: Burung Rimba* (terjemahan). Jakarta: Karisman Publishing Group